**UPUTA 1.** za obveznike izvješćivanja o emisijama stakleničkih plinova u životnom vijeku isporučenog tekućeg naftnog goriva i energije koje su dobavljači stavili na tržište Republike Hrvatske

U skladu s člankom 33. Uredbe o kvaliteti tekućih naftnih goriva i načinu praćenja i izvješćivanja te metodologiji izračuna emisija stakleničkih plinova u životnom vijeku isporučenih goriva i energije (''Narodne novine'', broj 57/17) (u daljnjem tekstu: Uredba), praćenje emisija stakleničkih plinova primjenjuje se na goriva koja se upotrebljavaju za pogon:

- cestovnih vozila,

- izvancestovnih pokretnih strojeva (uključujući plovila za promet unutarnjim plovnim putovima kada ne plove morem),

- traktora za poljoprivredu i šumarstvo,

- rekreacijskih plovila kada ne plove morem i električnu energiju za uporabu u cestovnim vozilima.

U skladu s tim člankom obveza izvješćivanja se odnosi i na tzv. "plavi dizel''.

Plavi dizel je istih kvalitativnih karakteristika kao i svaki dizel koji nije označen plavom bojom, a isto je i propisano člankom 11. stavkom 2. Uredbe. Također, Uredbom nije predviđeno oslobođenje dobavljača, koji stavlja na tržište ''plavi dizel'', od smanjenja emisija i izvješćivanja. Razlog označavanja dizela plavom bojom nije zbog razlike u kvaliteti već isključivo zbog financijskog poticanja (manja trošarina na gorivo) za pojedinu djelatnost u kojoj se koristi ''plavi dizel''.

**Dakle, potrebno je izvješćivati o SVIM gorivima i energiji BEZ IZNIMKE, sukladno članku 33. Uredbe.**